b'\n_START_ARTICLE_\n9. o\xc5\xbeujka u Domovinskom ratu\n_START_PARAGRAPH_\nDomovinski rat po nadnevcima: 9. o\xc5\xbeujka u Domovinskom ratu._NEWLINE_1990._NEWLINE__NEWLINE_- Tu\xc4\x91man je na svojoj liniji bio odlu\xc4\x8dniji od Savke i Tripaka... Jugoslavija se mo\xc5\xbee odr\xc5\xbeati isklju\xc4\x8divo kao kombinacija konfederacije i federacije, a postojat \xc4\x87e sve dotle dok Srbi i Hrvati budu kadri nalaziti zajedni\xc4\x8dki jezik... Sve na\xc5\xa1e brojke o ratnim \xc5\xbertvama preuveli\xc4\x8dane su i do 20 puta, izjavio u Beogradu za "Ve\xc4\x8dernji list" Milovan \xc4\x90ilas._NEWLINE_1991._NEWLINE__NEWLINE_- Krvave demonstracije opozicije u Beogradu, tenkovi JNA, kada vi\xc5\xa1e nije mogla policija, spasila Milo\xc5\xa1evi\xc4\x87ev re\xc5\xbeim._NEWLINE_1992._NEWLINE__NEWLINE_- U Bruxellesu zavr\xc5\xa1ena deseta konferencija o Jugoslaviji, na kojoj je otvorena ostavinska rasprava o ba\xc5\xa1tini raspale dr\xc5\xbeave._NEWLINE__NEWLINE_- Ameri\xc4\x8dki dr\xc5\xbeavni sekretar James Baker u Bruxellesu zatra\xc5\xbeio \xc5\xa1to br\xc5\xbee "kolektivno priznanje" BiH i po\xc5\xa1tovanje njezinog teritorijalnog integriteta._NEWLINE__NEWLINE_- U Be\xc4\x8du potpisan sporazum o uspostavljanju diplomatskih odnosa izme\xc4\x91u Hrvatske i \xc5\xa0panjolske. - U Zagreb otvorena \xc5\xa1vedska ambasada._NEWLINE__NEWLINE_- Slu\xc5\xbebeni rezultati referenduma u BiH: 99,44 posto glasa\xc4\x8da "ZA" suverenu i neovisnu republiku._NEWLINE__NEWLINE_- Zahtjevi opozicije na mitingu u Beogradu: Milo\xc5\xa1evi\xc4\x87u odlazi! Kao odgovor na demonstracije policijska opsada Beograda._NEWLINE__NEWLINE_- Izme\xc4\x91u Hrvatske i Slovenije potpisan me\xc4\x91udr\xc5\xbeavni sporazum o povratku izbjeglica privremeno smje\xc5\xa1tenih u Sloveniji._NEWLINE__NEWLINE_- Na okupiranoj Baniji Hrvati posebno ozna\xc4\x8deni: moraju nositi bijele trake na ruci!_NEWLINE__NEWLINE_- U \xc5\xa0ibeniku primirje postalo sinonim za \xc5\xbeivotnu opasnost, jer je grad pod svakodnevnim topni\xc4\x8dkim udarima jugovojske._NEWLINE_1993._NEWLINE__NEWLINE_- Predsjednik Tu\xc4\x91man, primaju\xc4\x87i u Zagrebu izaslanstvo Hrvatske zajednice Herceg-Bosna, HVO i HDZ travni\xc4\x8dke provincije, pozvao Hrvate da u\xc4\x8dine sve \xc5\xa1to mogu da ne bi bilo sukoba s Muslimanima._NEWLINE__NEWLINE_- Beograd je agresor i to me\xc4\x91unarodna zajednica mora prihvatiti, a cilj je Srbije da do\xc4\x91e do novih teritorija, rekao slovenski predsjednik Milan Ku\xc4\x8dan novinarima u Parizu, nakon susreta s francuskim predsjednikom Fran\xc3\xa7oisom Mitterrandom._NEWLINE_1994._NEWLINE__NEWLINE_- Iz izjava nakon moskovskog susreta Mate Grani\xc4\x87a i Andreja Kozireva mo\xc5\xbee se zaklju\xc4\x8diti da Rusija jo\xc5\xa1 ne podr\xc5\xbeava bezrezervno Washingtonski sporazum, ali potvr\xc4\x91uje cjelovitost Hrvatske._NEWLINE__NEWLINE_- Nema BiH bez Hrvatske, niti Hrvatske bez BiH, izjavili \xc4\x8delnici Sabora Republike Hrvatske Stjepan Mesi\xc4\x87 i Josip Manoli\xc4\x87, primaju\xc4\x87i u Saboru predstavnike Hrvatskog narodnog vije\xc4\x87a u BiH na \xc4\x8delu s Hrvojem I\xc5\xa1tukom._NEWLINE__NEWLINE_- Odlu\xc4\x8dan ameri\xc4\x8dki anga\xc5\xbeman i savez \xc5\xbertava agresije efikasno mogu poni\xc5\xa1titi srpsku strategiju ostvarenja ratnih ciljeva, rekao general zbora Hrvatske vojske Anton Tus u razgovoru za "Ve\xc4\x8dernji list"._NEWLINE__NEWLINE_- Komisija UN za ljudska prava u \xc5\xbdenevi osudila zlo\xc4\x8dine protiv civila koje su po\xc4\x8dinile sve tri strane u BiH i jo\xc5\xa1 jedanput istaknula snage bosanskih Srba kao glavne krivce, te na jo\xc5\xa1 godinu dana produ\xc5\xbeila mandat svom posebnom izvjestitelju za biv\xc5\xa1u Jugoslaviju Tadeuszu Mazowieckom._NEWLINE_1995._NEWLINE__NEWLINE_- Predsjednik Tu\xc4\x91man telefonski razgovarao s W. Christopherom, tijekom razgovora postignut daljnji napredak u usugla\xc5\xa1avanju gledi\xc5\xa1ta o prisutnosti me\xc4\x91unarodne zajednice radi osiguravanja mirovnog procesa u rje\xc5\xa1avanju problema okupiranih podru\xc4\x8dja, nakon prestanka mandata UNPROFOR-a._NEWLINE__NEWLINE_- Zbog nemogu\xc4\x87nosti dopreme namirnice u biha\xc4\x87ki d\xc5\xbeep UNHCR suspendirao pomo\xc4\x87 UNPA - podru\xc4\x8djima._NEWLINE__NEWLINE_- Komisija UN za ljudska prava usvojila rezoluciju o BiH, Hrvatskoj i SRJ, u kojoj je sna\xc5\xbeno osudila Srbiju._NEWLINE__NEWLINE_- Iz skladi\xc5\xa1ta UNPROFOR-a u sektoru Istok srpske snage uzele trinaest tenkova, odre\xc4\x91eni broj oklopnih transportera i drugog naoru\xc5\xbeanja._NEWLINE__NEWLINE_- "New York Times" objavio izvje\xc5\xa1taj o etni\xc4\x8dkom \xc4\x8di\xc5\xa1\xc4\x87enju u BiH._NEWLINE_1996._NEWLINE__NEWLINE_- Na dvodnevnom zasjedanju Zastupni\xc4\x8dkog doma Hrvatske Republike Herceg-Bosne ocijenjeno da su Bo\xc5\xa1njaci samo deklarativno za Federaciju, no u stvarnosti nastoje da sredi\xc5\xa1ta mo\xc4\x87i zadr\xc5\xbee izvan institucija Federacije.'